CELEX: 32005R1402
Language: sl
Date: 2005-08-26 00:00:00
Title: Uredba Komisije (ES) št. 1402/2005 z dne 26. avgusta 2005 o določitvi količin za uvoz banan v Skupnost v okviru tarifnih kvot A/B in C za četrto četrtletje leta 2005

27.8.2005   
            
            
               SL
            
            
               Uradni list Evropske unije
            
            
               L 222/3
            
         
      UREDBA KOMISIJE (ES) št. 1402/2005
   z dne 26. avgusta 2005
   o določitvi količin za uvoz banan v Skupnost v okviru tarifnih kvot A/B in C za četrto četrtletje leta 2005
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 404/93 z dne 13. februarja 1993 o skupni ureditvi trga za banane (1), in zlasti člena 20,
   ob upoštevanju naslednjega:
   
               (1)
            
            
               Uredba Komisije (ES) št. 896/2001 (2) določa podrobna pravila za uporabo Uredbe Sveta (EGS) št. 404/93 o režimu za uvoz banan v Skupnost. Opredeliti je treba razpoložljive količine za uvoz v zadnjem četrtletju leta 2005 v okviru uvoznih tarifnih kvot A/B in C, predvidenih v členu 18 Uredbe (EGS) št. 404/93.
            
         
               (2)
            
            
               Določiti je treba razpoložljive količine za uvoz v četrtem četrtletju leta 2005, v okviru tarifnih kvot A/B in C, ob upoštevanju po eni strani obsega tarifnih kvot, predvidenih v členu 18 Uredbe (EGS) št. 404/93, in po drugi strani uvoznih dovoljenj, izdanih za prva tri četrtletja leta 2005.
            
         
               (3)
            
            
               Ker se mora ta uredba začeti uporabljati pred začetkom obdobja za vložitev zahtevkov za dovoljenja v četrtem četrtletju leta 2005, začne veljati takoj.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za banane –
            
         SPREJELA NASLEDNJO UREDBO:
   Člen 1
   1.   Za četrto četrtletje leta 2005 so razpoložljive količine za uvoz v okviru režima tarifnih kvot za uvoz banan določene v Prilogi k tej uredbi.
   2.   Za zahtevke za uvozna dovoljenja v okviru tarifnih kvot A/B in C za četrto četrtletje leta 2005 velja:
   
               (a)
            
            
               zahtevek tradicionalnega dobavitelja se ne sme nanašati na količino, ki presega razliko med referenčno količino, določeno v členih 4 in 5 Uredbe (ES) št. 896/2001, in vsoto količin, ki so zajete v uvoznih dovoljenjih, izdanih za prva tri četrtletja leta 2005;
            
         
               (b)
            
            
               zahtevek netradicionalnega dobavitelja se ne sme nanašati na količino, ki presega razliko med letno količino, določeno in sporočeno dobavitelju v skladu s členom 9(3) Uredbe (ES) št. 896/2001, in vsoto količin, ki so zajete v uvoznih dovoljenjih, izdanih za prva tri četrtletja leta 2005.
            
         Za kazni in nedopustnosti se priloži zahtevku za uvozno dovoljenje kopija uvoznega dovoljenja ali dovoljenj, izdanih dobavitelju za predhodna četrtletja leta 2005.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 26. avgusta 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 47, 25.2.1993, str. 1. Uredba, kakor je bila nazadnje spremenjena z Aktom o pristopu iz leta 2003.
   
      (2)  UL L 126, 8.5.2001, str. 6. Uredba, kakor je bila nazadnje spremenjena z Uredbo (ES) št. 838/2004 (UL L 127, 29.4.2004, str. 52).
   
      PRILOGA
      Količine razpoložljivih banan za četrto četrtletje leta 2005 glede na tarifne kvote in skupine dobaviteljev
      
                  (v tonah)
               
            
                  Tarifne kvote
               
               
                  Skupina dobaviteljev
               
               
                  Količina
                  (neto teža)
               
            
                  A/B
               
               
                  tradicionalni
               
               
                  484 167,405
               
            
                  netradicionalni
               
               
                  97 323,317
               
            
                  C
               
               
                  tradicionalni
               
               
                  172 238,801
               
            
                  netradicionalni
               
               
                  18 070,978